《拟古二十首 其十四》
明代·胡应麟

驱车越长道，还归故里闾。少小客咸阳，今来廿载馀。

亲知半凋落，冢墓留村墟。松柏俨成行，狐兔交路衢。

门巷寂无人，谁为问邻居。停车再叹息，日暮长欷吁。

客行尽九州，不如守敝庐。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。